— Ավելի հեշտ է, քան սեփական քիթդ գտնելը, — արտասանեց նա՝ թողնելով քրտնաջան լվացումը. թեքությամբ բարձրացավ դեպի նպատակակետը։ Այնտեղ նա թասը հողով լցրեց և իջավ առվակի մոտ։ Թասում ոչ մի հատիկ ոսկի չկար։ Մարդը փորում էր ու փորում՝ մեկ խորը, մեկ մակերևույթին մոտ, լվանում էր թաս֊թասի հետևից, բայց ամենաչնչին ոսկե փայլք անգամ չստացավ իր չարչարանքների դիմաց։ Նա կատաղեց, գայթակղության համար անխնա հայհոյեց իրեն, հետո թեքությունով իջավ ցած և սկսեց փորձարկումները հերթական շարքից։